
Reflexionando riba e palabranan riba e cuadra cu Kay a regala 
Prome Minister: 


HUNTO NOS MESTER CREA UN MIHO 





ARUBA PA 





i 


CADA CIUDADANO 








Recientemente durante un encuentro hopi ameno na MFA 
Paradera riba dia Internacional di Personanan cu Limitacion, 
Prome Minister Evelyn Wever-Croes a ricibi un bunita cuadra 
pinta pa e hoben Kay. Kay ta un hoben cu autismo y ta un 
mucha muhe hopi talentoso. Kay a pinta un cuadra masha 
bunita cu palabranan, segun Prome Minister, hopi pisa. “It is 
in your hands to create a better world for all who live in it”. 
(“Ta den bo man pa crea un miho mundo pa tur cu ta biba den 
dj'e”). E palabranan aki ta cuadra cu e funccion y vision cu un 
Prome Minister tin pa su pais. Y Prome Minister Evelyn Wever- 
Croes, cu determinacion ta logrando e miho pa Aruba. 

E cuadra ta refleha e pasion y amor cu Kay a pone den dje 
como tambe e parti artistico di e hoben. Manera cu Prome 
Minister a priminti Kay, su regalo tambe a haya un luga special 
den su oficina hunto cu otro cuadranan cu e tin di muchanan 
special. 


“Esaki tambe lo sirbi como inspiracion y pa duna mi forsa pa 


mi por sigui apesar di tur reto y desafio”, Prome Minister a 
expresa. 


Reflexionando riba e palabranan riba e cuadra di Kay, e ta 
den nos man, den man di cada ciudadano pa crea un miho 
mundo pa tur cu ta biba den dje. Y nos tur tin cu haci nos 
parti pa laga un miho Aruba atras pa nos muchanan. Nos pais 
a wordo laga atras, pa un gobierno anterior, cu problemanan 
y retonan grandi, financierno, economico y social. Gabinete 
Wever-Croes, bou guia maximo di Prome Minister Evelyn 
Wever-Croes, cu stapnan grandi y otronan chikito, ta logrando 
pone nos pais bek riba e bon caminda. Bahando e debe cu 
a causa stagnacion economico. Treciendo solucionnan den e 
crisis financierno y social. Poniendo e ser humando central. 


“Hunto cu e sacrificio di comunidad, nos ta creando un miho 
Aruba pa cada ciudadano”. 

Prome Minister Evelyn Wever-Croes: 


PROME MINISTER TA APOYA E MOVECION 
CLIMATE ACTION ARUBA 


“Sostenibilidad ta cuminsa cu nos mes” 


Recientemente a tuma luga na Wilhelminapark un accion 
organisa pa Climate Action Aruba. Climate Action Aruba a exigi 
atencion riba cambio climatico y Premier Evelyn Wever-Croes 
a apoya e movecion Climate Action Aruba pa nan empeño, pa 
ta e ehempel, pa ta e speransa pa nos futuro generacionnan. 


Gabinete Wever-Croes tin sostenebilidad halto riba agenda. 
Leynan manera prohibicion di plastic di un solo uzo, styrofoam, 
oxybenzone y creacion di marine park, e importancia di 
economia circular den nos vision economico, ta apenas algun 
pa logra e meta y vision di sostenibilidad. 


‘Climate change' ta un reto grandi pa nos planeta, y Aruba 
no ta un exclusion. Nos decisionnan y excogencianan di awe 
tin efecto duradero riba mafian. P'esey, e compromise di 
Gabinete Wever-Croes ta pa un desaroyo sostenibel, cu cuido 
di nos medio ambiento y naturalesa como un prioridad halto y 
‘non-negotiable’. Pero tambe un maneho di energia renobable 
integral pa yuda reenforsa nos economia. 


Nos manera di biba actual y nos patronchi di consumo a bira 
uno no balansa. Nos ta consumi mas cu nos ta produci y 
nos no ta consciente suficiente di e impacto di nos consumo. 
Sostenibildad ta cuminsa cu nos mentalidad. 


Y esaki no necesariamento ta significa cambio drastico di 
un dia pa otro. Nos por cuminsa cu cambionan chikito cu 
nos tur por haci den nos bida diario cu por haci un diferencia 
grandi. Un apelacion ta bay na nos comunidad pa nos tur ta 
mas consciente di nos actonan y escogencianan di tur dia. 
Pa nos cuida nos medio ambiente, nos bio-diversidad y nos 
animalnan. Lesa buki di medio ambiente y naturalesa cu nos 
yiunan, pa asina por lanta e curiosidad den nan di chikito pa cu 
nos planeta, y nos dushi isla. 








Prome Minister a enfatisa: "Nos dushi Aruba ta bendiciona. 
Ban uni, pa nos por preserv'e. E ta nos deber na nos proximo 
generacionnan pa ta mas consciente y tur dia cu pasonan 
chikito, ta ciudadano mas responsabel, p'asina nos y nos 
yiunan y nan yiunan por disfruta di nos dushi tera pa hopi afia 
mas. Sostenibilidad ta cuminsa cu nos mes. Esaki ta e cambio 
cu bo kier wak den mundo. Nos no a yega ainda, y nos lo no 
para keto. Esey ta e compromiso di Gabinete Wever-Croes”. 

MINISTER XIOMARA Ruiz-MADURO | r 

MINISTER di Finansa, Asuntonan Economico y Cultura È 


MINISTER XIOMARA MADURO PRESENTE 
NA ACTIVIDAD DI DIA INTERNACIONAL DI 
MIGRANTE ORGANISA PA STICHTING RANCHO 





a K 

Ayera riba Dia Internacional di Migrante, Minister Xiomara 
Maduro a pasa un rato na e actividad di Stichting Rancho cu a 
conmemora e dia cu musica di gaita y vallenato cu migrantenan 
a sa di trece Aruba y muy specialmente den e bario di Rancho 
y Playa Pabou. Pa e ocacion e grupo gaitero Estrellas del 
Bario a reuni despues di hopi aña pa asina deleita e publico 
presente cu e gaita Venezolano. 





Minister Xiomara Maduro ta gradici sr Clifford Rosa y Stichting 
Rancho pa a organisa e bunita evento aki na unda e bario por 
a reuni pa disfruta di e rikesa y diversidad cultural cu ta tipifica 
e bario di Rancho y Playa Pabou. 

Durante un recepcion di gratitud: 


MINISTER XIOMARA MADURO Y COMISION 
CELEBRACION DIANAN NACIONAL A 
GRADICI TUR ESNAN CU A YUDA PA HACI E 
CELEBRACIONNAN NACIONAL Y FIESTANAN 
CULTURAL 2019 EXITOSO 


Como muestra di aprecio y gratitud pa e contribucion y 
cooperacion pa e exito die eventonan di Comision Celebracion 
Dianan Nacional 2019, a organisa un encuentro cu tur 
boluntarionan cu ta yuda den realizacion di e eventonan cu 
Comision Celebracion Dianan Nacional 2019 a organisa. 
CCDN ta organisa e fiestanan Nacional “Dia di Betico”, "Dia 
di Himno y Bandera” y “Dia di Rey” y tambe ta duna sosten 
financiero, logistico na fiestanan cultural celebra den pueblo 
manera “Dera Gay”, “Sinterklaas”, “Festival di Dande y Festival 
Un Canto na Nos Himno y Bandera”. Pa por logra organisa 
e eventonan aki cu exito e comision ta ricibi cooperacion di 
varios persona y tambe instancia manera Departamento di 
Cultura, Cuerpo Policial, Departamento di Obranan Publico, 
Serlimar, IBIZA y ATA. 








Minister Xiomara Maduro tabata presente y den su presentacion 
agradiciturmiembronan di CCDN, boluntarionan y instancianan 
pa nan bunita cooperacion pa haci e eventonan exitoso pa 
nos pueblo. E mandatario a haci uso di e oportunidad pa 
personalmente combersa, expresa su bon deseonan relaciona 
cu dianan di fiesta y gradici pa e cooperacion y ayudo na cada 
uno personalmente y como tambe esnan cu no por a asisti. E 
encuentro tabata masha ameno y esnan presente a aprecia 
e bunita gesto di Minister di Cultura y Comision Celebracion 
Dianan Nacional. 


Comision Celebracion Dianan Nacional ta sigui cu su 
trabaonan y ya ta den full preparacion pa locual lo bira e 
prome celebracion nacional pa 2020 cual ta Dia di Betico, 
cual lo wordo celebra cu e Manifestacion Cultural cu lo tuma 
luga dia 24 di januari proximo parti anochi y e Acto Protocolar 
cu lo tuma luga dia 25 di januari proximo parti mainta. Tin un 
bunita programa pa ambos evento cual lo wordo anuncia na 
comienso di e aña nobo 2020. Un biaha mas danki na un y 
tur como tambe companianan cu a duna aporte financiero pa 
yuda haci e eventonan un realidad. Felis Dianan di Fiesta na 
un y tur y ta conta cu e mesun apoyo den 2020. 





Informacion di Gobierno transparente! 

Ministerio di Asuntonan Social y Labor 
Departamento di Labor y Investigacion 


TA ANUNCIA AUMENTO DI SALARIO MINIMO 
Y E LIMITE DI SALARIO PA APLICACION DI E 
ORDENANSA LABORAL 2013 ENTRANTE 


E suma di salario minimo pa un empleado 
cu tin 18 afia di edad of mas ta wordo 
ahusta entrante 1 januari 2020 na Afl. 
1.815,35 pa luna y Afl. 423,40 pa siman. 
Pa un empleado di 18 afia of mas cu ta 
haci trabou domestico den un residencia 
priva, e salario minimo ta bira Afl. 846,92 
pa luna. Pa e empleado domestico cu ta 
traha 22 ora of menos pa siman e suma 
di salario minimo lo bira Afl. 9,45 pa ora. 


Como consecuencia di e ahustacion di 
e salario minimo e limite di salario pa 
aplicacion di e Ordenansa Laboral 2013 
(Arbeidsverordening 2013) tambe lo subi 
entrante 1 di januari 2020. E Ordenansa 
Laboral 2013 ta e ley cu ta regla 
condicionnan di trabou manera entre 
otro e oranan maximo cu por traha pa dia 
of pa siman, dianan di sosiego, pago di 
overtime ora traha mas cu e mäximo ora 
permisibel ariba un dia normal di trabou 
y pago di overtime riba dianan di fiesta. 

E Ordenansa Laboral no ta aplicabel pa 
tur trahado pero ta conta solamente pa 


trahadonan cu ta cai bou di e limite di 
salario. 


E limite di salario nobo lo bira entrante 1 
di januari 2020, e salario minimo 

(Afl. 1.815,35) x e factor 2.5= Afl. 
4.538,38. Esaki ta ensera cu trahadonan 
cu ta gana un salario di Afl. 4.538,38 pa 
luna of Afl. 54.460,56 pa afia of menos, 


GR 


NO DI ARUBA 


1 JANUARI 2020 


ta cai bou di proteccion di e Ordenansa 
Laboral 2013 y tin derecho riba tur e 
condicionnan di trabou stipula den e ley 
aki. 


Departamento di Labor y Investigacion 
ta pidi tur trahado y principalmente 
dunadonan di trabou pa tene bon cuenta 
cu e cambionan aki. 


SALARIO MINIMO 








«INLINE 


Bon pasco pa ken? Imagina un mundo unda niun hende ta 
celebra pasco nan so. 


BON PASCO PA TUR. 


= dE 

J ARUBA 


MINISTER ARMANDO LAMPE 


MINISTER di Enseñansa, Ciencia y Desaroyo Sostenibel 


PRINCES AMALIA BASISSCHOOL, SCOL 
PRINCES BEATRIX (SU DEPENDANCE NA 
YMCA DAKOTA) Y NA COLEGIO CONRADO 

CORONEL A RICIBI DIGIBOARD PA TUR KLAS 


Dialuna 16 december Minister dr. Armando Lampe a sigui cu 
entrega di diferente di e digiboardnan na diferente scolnan 
publico, esaki despues di ya a entrega na Scol Primario 
Kudawecha y Scol Basico Washington. Dialuna a toca turno 
na Princes Amalia Basisschool, Scol Princes Beatrix (su 
dependance na YMCA Dakota) y na Colegio Conrado Coronel. 
Algo peculiar ariba e dia aki, ta cu a constata algun contratiempo 
den e logistica pa cu e entregamento di e digiboardnan, e 
transporte tabata algo cu no por a resolve den un corto tempo. 





Pero no a para keto y a aserca sector priva y sin ningun duda, 
ora di aserca propetario di Italo Arubano, sr. Gregory Tromp, el 
a ofrece su auto di compania pa yuda cu transporte, hasta el 
a pone algun personal disponibel pa yuda carga y descarga. 
Sorpresa tabata ora cue transporte a yega, e propetario himself 
sr. Gregory Tromp, tambe a bin duna un man, cual ta algo 
hopi di aprecia. Minister Lampe a keda sumamente contento 
cu sector priva ta saca un man, pa yuda cu nos enseñanza. E [= 

ta algo sigur di aplaudi y spera cu mas otro companianan den |? 
sector priva, por yuda, den un manera casi spontanio manera 
tabata e caso cu e compania Italo Arubano a haci. 


Un danki y un pabien na e scolnan cu a caba di ricibi nan 
digiboardnan y sigur un danki na Italo Arubano, cu tambe 
a aporta na ensefianza, na unda cu cualkier aporte na nos 
ensefianza, ta un aporte na prosperidad di nos pais. 

FS INSCRIBI AWO! 


Bo oportunidad pa haci un cambio positivo den bida 


TRAYECTO LO CUMINSA 
25 februari 2020 / 












UNDA MI POR INSCRIBI? 


Oficina di Formacion Social 

Marinierskazerne Savaneta FORMACION SOCIALTA ALGO PA BO? 
Bureau Sociale Vorming 

Tel: 522-5352 Bo ta un hoben masculino entre 18 y 24 aĥa?, 
Sra. Jessica Ras Bo no a termina un scol secundario? 


info.formacionsocial@gmailcom MT ا‎ AEREO) 


KI DIA MI POR INSCRIBI? AA ate Ne Ae 
AWO CABA Bo a termina un scol secundario y ta sin trabou? 


Fi Bishita nos na: Formacion Social - SVT 

MINISTER CHRIS ROMERO 


MINISTER di Transporte, Comunicacion y Sector Primario 


ENTRANTE FEBRUARI 2020 TAXISTA LO 
MESTER ACUDI NA UN INSTANCIA NOBO PA 
KEUR ORA DI PIDI PA HULPCHAUFFEUR 


Durante un conferencia cu a keda efectua na Sala di Prensa di 
Cocolishi, dialuna ultimo Minister di Transporte, Comunicacion 
y Sector Primario, sr. Chris Romero, a informa riba e diferente 
cambionan cu lo tuma luga pa loke ta maneho di Departamento 
di Transporte Publico (DTP). 








Ta asina cu e maneho actual pa loke ta trata keurmento pa 
ora di pidi pa un hulpchauffeur pa taxi, ta exigi cu e control 
medico di e persona lo mester keda efectua pa un dokter di 
SVB. Mirando cu e proceso di control na SVB por tarda algun 
dia y te hasta simannan, a cuminsa sondea otro posibilidadnan 
pa agilisa e proceso di keur cu e finalidad pa e taxista perde 
menos dia di trabou posibel durante su dianan di ausencia 
door di malesa. 


Segun Minister Romero a duna di conoce “ora di bay SVB hopi 
biaha e ta tarda 1 of 2 siman prome cu un taxista por haya un 
cita y esey ta pone cu e no ta eficiente mas. Pa no forsa cue 
persona por perde entrada, nos a dicidi di haci uzo di un otro 
instancia pa haci e controlnan aki y asina garantisa cu den 1 of 
2 dia e taxista lo por tin un hulpchauffeur na su lugar”. 


Minister Chris Romero a sigui bisa cu e cambio di SVB pa un 
otro instancia di control medico ta pa garantisa cu e procesonan 
di e indole aki lo cana di manera eficiente y na beneficio di 
e taxista. E titular di e cartera di transporte a sigui elabora 
bisando cu “e maneho nobo aki di cambia di SVB pa un otro 
instancia, lo drenta na vigor dia 1 di februari 2020”. 


Pa mas informacion y si tin cualkier pregunta por tuma contacto 
cu Departamento di Transporte Publico (DTP). 

BISHITA DI EMBAHADA DI INDIA CERCA 
MINISTER al un BESARIL 


Minister Plenipotenciario Guillfred Besaril a haya bishita di 
dos functionario di em-bahada di India na Hulanda. Ta trata di 
Manohar Gangesh y Mrinalini Kaur Sapra. 

Meta di e bishita ta papia riba e bishita proximamente na 
Aruba di embahador di India na Hulanda Venu Rajamony na 
comienso di januari otro aña. 





Durante e combersacion Minister Besaril a bisa cu banda cu 
e embahador lo tin un encuentro cu Prome Minister sra. mr. 
Evelyn Wever-Croes, ta importante tambe pa e embahador 
reuni cu Minis-ter di Finanzas, Asuntonan Economcio y Cultura 
sra. mr. Xiomara Ruiz-Maduro y hefe de de-partamento di 
Asuntonan Economico Maria Dijkhoff-Pita. 


Segun Minister Besaril embahador Rajamony lo ricibi aki nan 
informacion crucial riba e plannan de Gobierno pa cu economia 
di Aruba. E mandatario a menciona e Economic Policy di 
Gobierno di Aruba y a mustra riba e sectornan economico cu 
Gobierno ta concentra nan mes riba dje, cu ta Energia Solar, 
Sustainable Development Goals, Freezone Aruba y Turismo. 
Den esaki lo ta bon pa mira den cual sector India por ta un 
instrumento pa Aruba. 


“MINISTER PLENIPOTENCIARIO BESARIL A 
PAPIA CU COSTA RICA RIBA E SITUACION 
VENEZUELA” 


Minister Plenipotenciario señor Guillfred Besaril, durante 
di e “Global Refugee Forum” di UNHCR cu a ta tuma lugar 
na Ginebra, a keda invita pa Presidente di Costa Rica, sr. 
Carlos Alvarado Quesada, pa un presentacion bou di e titulo 
“Comprehensive attention to mixed migration flows in Costa 
Rica: International Cooperation Needs”. 











Cu e presentacion pa “stakeholders” y partnernan, Costa Rica 
a duna un relato di tur loke nan a bin ta haci riba e tema di 
refugiado — y migrantenan den nan Pais. Den e cuadro aki 
Costa Rica ta buscando mas cooperacion tanto den ehecucion 
como den e parti financiamento di e proceso aki. 


Minister Besaril a atende e presentacion aki den nomber di 
Reino Hulandes, pero cu un atencion special pa Pais Aruba. 
E mandatario a acerca Presidente Alvarado Quesada di forma 
directo pa explora e posibilidadnan di un cooperacion mas 
estrecho entre Aruba y Costa Riba riba e forma con na atende 
cu e tema di Venezuela. 














NINE! 

